सामाजिक कार्यकर्ता केपी मंजुनाथ ने टीपू सुल्तान की जयंती पर रोक लगाने के लिए 2017 में हाईकोर्ट में एक रिट याचिका दायर की थी. मंजुनाथ का कहना है कि टीपू सुल्तान हरगिज स्वतंत्रता सेनानी नहीं था और सूबे की सरकार सिर्फ वोटबैंक के लिए उसका महिमामंडन कर रही है. मंजुनाथ ने कहा कि टीपू सुल्तान पर कोडवा लोगों का संहार करने, जबरिया धर्म-परिवर्तन कराने और कोडवा समुदाय पर जुल्म करने के आरोप हैं. हमलोग करदाताओं की रकम उसकी जयंती मनाने पर खर्च करने का विरोध करते हैं. सूबे की सरकार के कन्नड़ और संस्कृति विभाग द्वारा जारी सर्कुलर (परिपत्र) के मुताबिक तालुका केंद्रों में जयंती के दौरान उत्सव मनाने पर 25000 रुपए खर्च किए जाएंगे जबकि जिला मुख्यालयों पर उत्सव के लिए 50 हजार रुपए खर्च होंगे- मंजुनाथ ने यह दावा किया.